Facebook tester Dark Mode på iOS – sådan får du det

I april måned meddelte Facebook, at Dark Mode var under udvikling til iPhone og iPad og i juni blev funktionen tændt hos en lille gruppe brugere. Men nu er Facebook endelig klar til at starte en offentlig test af Dark Mode-funktionen. Mere end et år efter at den kom til Android.

Det er fortsat ikke alle iPhone- og iPad-brugere, der har mulighed for at aktivere det nye mørke design, men den (mere) åbne beta indikerer, at der ikke går lang tid før Dark Mode rulles ud mere bredt.

Du kan tjekke, om du er en af de heldige – undertegnede er ikke – direkte i app’en på iPhone:

Åben for Facebook-app’en og klik på Menu-ikonet i nederste højre hjørne (de tre streger).

Bladr ned og tryk på Indstillinger og privatindstillinger.

Kig efter, om der er en ny Dark Mode-mulighed.

Vælg mellem tændt, slukket eller System.

Vælger du System-muligheden, vil Dark Mode følge de tidsindstillinger, du har defineret i iOS-systemet.

Twitter-brugeren Jane Manchun Wong har, i samarbejde med Facebook, lavet en video, der viser den nye funktion i brug ….

Facebook is publicly testing Dark Mode! ?

You asked it, I chatted with Facebook’s @alexvoica about it and here’s a video made in collaboration with Facebook! pic.twitter.com/TGjdTXDxoP
— Jane Manchun Wong (@wongmjane) October 30, 2020

Facebook tester Dark Mode på iOS – sådan får du det